Die term Parnassiërs (Fr.: les Parnassiens) is ontleen aan die naam van hierdie groep skrywers se tydskrif Le Pamasse con-temporain. Die Pamassiërs was 'n groep digters wat van 1865 tot die einde van die 19e eeu in Parys bedrywig was. Hulle was veral gekant teen die.oormatige klem op die gevoel in die werk van die ROMANTICI (soos Hugo, De Vigny en Lamartine) en keer terug na die gebruik van tradisionele versvorme. Tiperend van hulle poësie is die beklemtoning van die bou van die gedig, noukeurigheid, die gebruik van statiese beelde en objektiwiteit. Temas is ontleen aan die geskiedenis, die natuurwetenskappe, die filosofie en die kontemporêre lewe. Die Parnassiërs was geweldig toegewy aan die digkuns — dit was vir hulle 'n religie. Die digters van die Pléiade (16e eeu) het as hulle model gedien. Hulle het veral 'n groot bewondering vir Ronsard gekoester.